KOMISIJOS SPRENDIMAS
2008 m. liepos 31 d.
dėl veiklos dotacijų persekiojimo tyrimų moduliui išversti ir išbandyti pagal Saugumo ir laisvių apsaugos bendrosios programos specialiąją programą „Nusikalstamumo prevencija ir kova su nusikalstamumu“
(2008/679/TVR)
EUROPOS BENDRIJŲ KOMISIJA,
atsižvelgdama į Europos Sąjungos sutartį,
atsižvelgdama į 2007 m. vasario 12 d. Tarybos sprendimą 2007/125/TVR, 2007-2013 m. laikotarpiui įkurianti specialiąją programą „Nusikalstamumo prevencija ir kova su nusikalstamumu“ kaip Saugumo ir laisvių apsaugos bendrosios programos dalį (1), ypač į jo 7 straipsnio 6 dalį,
kadangi:
(1)
2007 m. balandžio 16 d. Komisija patvirtino Saugumo ir laisvių apsaugos bendrosios programos specialiosios programos „Nusikalstamumo prevencija ir kova su nusikalstamumu“ 2007 m. darbo programą (2).
(2)
2007 m. vasario mėn. paskelbtas kvietimas teikti paraiškas dalyvauti pagrindų partnerystėje pagal programą „Nusikalstamumo prevencija ir kova su nusikalstamumu“.
(3)
2007 m. rugpjūčio 16 d. visiems atrinktiems pagrindiniams partneriams, pasirinkusiems temą „Nusikalstamumo ir baudžiamosios teisenos statistika“, buvo išsiųstas kvietimas teikti paraiškas dėl persekiojimo tyrimo modulių vertimo ir bandymo.
(4)
2007 m. lapkričio 6 d., 2007 m. lapkričio 22 d. ir 2007 m. gruodžio 17 d. vyko vertinimo komiteto posėdžiai, kurių metu nuspręsta siūlyti skirti dotacijas persekiojimo tyrimų modulio vertimui ir bandymui.
(5)
Šiame sprendime numatytos priemonės atitinka 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3) nuostatas.
(6)
Šiame sprendime numatytos priemonės atitinka Tarybos sprendimo 2007/125/TVR 8 straipsniu įsteigto komiteto nuomonę,
NUSPRENDĖ:
Vienintelis straipsnis
Priede nurodytų dotacijų veiklai patvirtinta bendra suma yra 1 540 170,39 EUR.
Priimta Briuselyje, 2008 m. liepos 31 d.